OKRESNÁ PROKURATÚRA KOŠICE I 
Mojmírova 5, 041 47 Košice 1	

Číslo: 4 Pv 250/14/8802	Košice I 11.04.2016 
EEČ: 2-63-72-2016

U Z N E S E N I E

Trestná vec:	obv. XXXXX 
Trestný čin:	Prečin Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorá je trestne stíhaná pre trestný čin:
- Prečin Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX I zo dňa 18.8.2014 spisová značka 4 Pv 250/14/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v Košiciach na Bukurešťskej ulici č. 23, si v byte svojej matky dňa 09.03. 2014 v čase okolo 13.00 hod. neoprávnene obstarala bankomatovú kartu Tatra banky. a. s. jej matky XXXXX a to tým spôsobom, že bez jej vedomia si ju vzala z peňaženky a následne ju použila v Košiciach na sídlisku Ťahanovce a to tak, že vykonala výbery z terminálu TATN047C bankomatu Tatra banky a. s. v dňoch 09.03.2014 až 11.03.2014, kde vybrala hotovosť vo výške 230 €, z terminálu 5107 bankomatu Slovenskej sporiteľne, a.s., v dňoch 09.03.2014 až 10.03.2014 vybrala hotovosť vo výške 480 € a v dňoch 10.03.2014 a 11.03.2014 platila v predajni Labaš, s.r.o. XXXXX kartou za nákup v hodnote 20,08 € 

Uznesením prokurátora Okresnej prokuratúry XXXXX I zo dňa 18.8.2014, spisová značka 4 Pv 250/14/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	18 mesiacov
 
Odôvodnenie:
Uznesením prokurátora Okresnej prokuratúry XXXXX I bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie vedené proti obvinenej XXXXX, na tom skutkovom základe, že v Košiciach na Bukurešťskej ulici č. 23, si v byte svojej matky dňa 09.03. 2014 v čase okolo 13.00 hod. neoprávnene obstarala bankomatovú kartu Tatra banky. a. s. jej matky XXXXX a to tým spôsobom, že bez jej vedomia si ju vzala z peňaženky a následne ju použila v Košiciach na sídlisku Ťahanovce a to tak, že vykonala výbery z terminálu TATN047C bankomatu Tatra banky a. s. v dňoch 09.03.2014 až 11.03.2014, kde vybrala hotovosť vo výške 230 €, z terminálu 5107 bankomatu Slovenskej sporiteľne, a.s., v dňoch 09.03.2014 až 10.03.2014 vybrala hotovosť vo výške 480 € a v dňoch 10.03.2014 a 11.03.2014 platila v predajni Labaš, s.r.o. XXXXX kartou za nákup v hodnote 20,08 €. 

	Zároveň podľa § 216 ods. 2 Trestného poriadku bola obvinenej určená skúšobná doba v trvaní 18 mesiacov. 

	Označené uznesenie nadobudlo právoplatnosť 09. septembra 2014, skúšobná doba teda uplynula 09. marca 2016. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Z odpovede poškodenej XXXXX ja dožiadanie dozorujúceho prokurátora vyplýva, že obvinená XXXXX škodu poškodenej uhradila. 

	Ako vyplýva z odpisu registra trestov a z výpisu z Ústrednej evidencie priestupkov MV SR, v priebehu skúšobnej doby sa obvinená nedopustila žiadneho protispoločenského konania. 

	Z vyššie uvedených skutočností vyplýva, že obvinená v skúšobnej dobe podmienečného zastavenia trestného stíhania splnila podmienky uvedené v ustanovení § 217 ods. 1 Trestného poriadku, a preto bolo potrebné rozhodnúť tak, ako je to uvedené vo výrokovej časti tohto uznesenia. 

	V zmysle § 217 ods. 4 Tr. por., právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Milan Filičko
prokurátor